Narodna skupština
20140718

Stavljam na glasanje Predlog zakona o izmenama i dopunama Zakona o penzijskom i invalidskom osiguranju, u celini. Molim da se izjasnimo. Zaključujem glasanje i saopštavam: za – 190, protiv – 22, uzdržanih – nema, nije glasalo troje, od ukupno prisutnih 215 narodnih poslanika. Konstatujem da je Narodna skupština usvojila Predlog zakona o izmenama i dopunama Zakona o penzijskom i invalidskom osiguranju. Molim članove Odbora za prostorno planiranje, saobraćaj, infrastrukturu i telekomunikacije i Odbora za ustavna pitanja i zakonodavstvo da odmah u pauzi sednice Narodne skupštine održe sednice na kojima će razmotriti amandmane na Predlog zakona o otklanjanju posledica poplava u Republici Srbiji i o tome podneti izveštaje. Nastavljamo sa radom u 13.00 sati po sledećim tačkama. (Posle pauze) Poštovani narodni poslanici, nastavljamo sa radom. Saglasno članu 91. Poslovnika Narodne skupštine obaveštavam vas da sam pored predstavnika predlagača svih članova Vlade, pozvala da sednici prisustvuje i Aleksandar Damnjanović, državni sekretar u Ministarstvu građevinarstva, saobraćaja i infrastrukture, Marko Blagojević, direktor Kancelarije za pomoć i obnovu poplavljenih područja, Danijel Nikolić, šef kabineta generalnog sekretara Vlade. Prelazimo na 3.